**Савет за штампу**

**Краљице Наталије 28**

 **11000 Београд**

**Предмет : ЖАЛБА**

**Поштовани,**

# **обраћам вам се овим путем у вези чланка, који је дана 30.01.2023. године објављен, у дневном листу Новости, у рубрици Друштво, под насловом** ВРЕМЕ ЈЕ ДА СИНОВИ САЗНАЈУ ИСТИНУ О МОЈОЈ ГОЛГОТИ: Дечак из "Олује" Петар Мишљен данас је доктор техничких наука, аутора Милене Марковић, као и на Нпорталу.рс.

Наиме, у горе наведеном тексту као главна фотографија је кориштена фотографија овјековјечена од стране фоторепортера Драгана Миловановића, на којој је четворогодишњи дјечак из аутомобила марке „Стојадин“, за коју је наведено да је из **августа 1995. године**, из колоне у вријеме ратних дешавања у тзв. операција „Олуја“, те да се на њој налази дотични Петар Мишљен из Бенковца.

Дата фотографија не одговара том периоду јер је из **маја 1992. године**, из истог одмбрамбено-отаџбинског рата, фотографисана на локацији Бијељина садашња Република Српска, из колоне избјеглица који су бјежали из Босанског Брода и на истој се **не налази** особа Петар Мишљен, која је наведена у горе поменутом чланку, за коју се веже и читава прича овог текста.

Ове наводе може потврдити чланак из истих ових новина, Новости, издање за Франкфурт, објављено у недјељу 17. маја 1992. године, под насловом ИСПРАЋЕНИ ПУШКАМА који прати ова идентична фотографија, истог овог дјечака из аутомобила, која одговара догађају који је и описан у датом чланку. Датум није штампан на страници гдје се налази фотографија, али на полеђини се може тачно видјети датум издања и да се ради о ратним дешавањима 1992. године и избјеглицама који долазе из Босанског Брода, што би се могло провјерити у архиви Новости уколико посједују ово издање.

Поред тога, јасно је видљиво да дјечак на фотографији из августа 1995. године не може никако бити у периоду кад завршава основну школу и прославља малу матуру, а потом у септембру исте године уписује Средњу школу у Београду, како је наведено у тексту, јер је ту имао тек четири године, што је и видљивог голим оком из малих ручица овог дјечака, те да такође није у питању аутомобил марке „Југић“, како је наведено, већ „Стојадин“, што је такође видљиво са фотографије уколико се обрати пажња.

Доста нелогичности који се могу уочити читањем овог чланка и схватити да није потребна претјерана пажња да се уочи неистина.

С обзиром на све горе наведено, сматрам да је прекршен Етички Кодекс новинара Србије, тачке 1 и 2, Одјељак 5 (**Новинарска пажња), у којима се наводи да је новинар обавезан да приступа послу са дужном професионалном пажњом, да не сме слепо да верује извору информација, те да мора да води рачуна о томе да извори информација често следе своје интересе или интересе друштвених група којима припадају и прилагођавају своје исказе тим интересима, па сходно томе и тачки 6, Одјељак 4 (Одговорност новинара) тражим извињење и исправку горе наведених чињеница.**

**Такође, желио бих да наведем да не улазим у тачност навода и проживљених догађаја од стране дотичног Петра Мишљена, већ искључиво тражим да се фотографија дјечака не везује за ратна дешавања из доба „Олује“, што је већ у неколико наврата и чињено по разним порталима и друштвеним мрежама, али овим путем је покушано лажно представљање и крађа идентитета од стране дотичног господина Петра Мишљена, што је прешло сваку могућу мјеру и сматрам да треба да буде исправљено.**

**Ниже је линк спорног чланка новина „Новости“ :**

* <https://www.novosti.rs/drustvo/vesti/1196675/vreme-sinovi-saznaju-istinu-mojoj-golgoti-decak-oluje-petar-misljen-danas-doktor-tehnickih-nauka>

**У прилогу достављам фотографије исјечка новина који је сачуван из маја 1992. године који поткрепљује горе наведене чињенице и оспорава горе наведени чланак у којем је извршена крађа идентитета и лажно представљање.**

**С поштовањем,**

**Борис Боројевић 01.03.2023.**